Før Ming-dynastiet var Kina regeret af det [[mongolere|mongolsk ledede]] [[Yuan-dynastiet|Yuan-dynasti]] (1271–1368), også kaldet «det mongolske dynasti». Det er  hævdet af enkelte historikere, at Yuan-dynastiets fald blev udløst af mongolernes institutionelle etniske diskriminering af [[Han-kinesere|hankineserne]].<ref name="Gascoine2003_s150"/> Andre historikere har afvist denne forklaring eller nuanceret billedet ved at pege på andre mulige årsager.<ref name="Gascoine2003_s150"/> En anden faktor, som kan have spillet ind, var, at overbeskattede områder blev ramt af en kraftig [[inflation]].<ref name="Gascoine2003_s150"/> Papirpenge blev sat i omløb i alt for store mængder, og i løbet af Yuan-kejseren [[Ukhaantu Khan, kejser Huizong af Yuan|Ukhaantu Khan]]<nowiki/>s regeringstid (1333-1370) med den posthume titel Shùndì (順帝) var inflationen tidoblet.
Kultur